শুরু হয়ে গেল কলকাতাসহ রাজ্যের ৯২টি পুরসভার ভোটগণনা। আর কিছুক্ষণের মধ্যেই স্পষ্ট হয়ে যাবে জয়- পরাজয়ের হিসাব। মিনি মহাকরণ দখলের লড়াইয়ে ১৪৪টি ওয়ার্ডের প্রার্থীদের ভাগ্য নির্ধারিত হবে আজ। অন্যদিকে  জেলার ৯১টি পুরসভার মধ্যে কে, কোনটির দখল নিচ্ছে তার দিকেও রাজ্যবাসীর  নজর থাকবে।   প্রতি গণনা কেন্দ্রেই থাকছে সিসিটিভির নজরদারি। কেন্দ্রীয় বাহিনী না থাকলেও স্ট্রংরুমে রয়েছে বন্দুকধারী পুলিসদের কড়া নিরাপত্তা। বেশিরভাগ ওয়ার্ডে জয়ী হওয়ার সুবাদে গয়েশপুর, তারকেশ্বর ও আরামবাগ পুরসভা ইতিমধ্যেই তৃণমূলের দখলে এসেছে। গতকাল হওয়া ছত্রিশটি বুথের পুনর্নির্বাচনের ফলও জানা যাবে আজ।